钦定古今图书集成/明伦汇编/官常典/第693卷 > 周程 张源 李彬 骆得 王政
## 钦定古今图书集成/明伦汇编/官常典/第693卷 > 周程 张源 李彬 骆得 王政

按《明外史黄泽传》：“嘉定民周程请疏吴淞江。秦州民
张源言：巩昌、临洮民输粮甘州，道远人畜多死，请改
输兰县。”阜城民李彬言：“诏书以罪编发为民种田，年
及七十孤独莫赡者，归其故籍。今本郡谪为民者众，
虽年未七十，而残疾孤贫乞食求活者十常四五，乞
并许遣还。”滦城老人骆得言：“县久不雨，乞以钞布贷”
秋粮。亦皆施行。而高唐民王政以言事擢给事中。